《掉头行》
明代·彭孙贻

黄金台成凡逡至，骅骝騄耳俱逡巡。凌云词客新得意，骄嘶高逡胡由驯。

彭郎掉头仰天笑，翻身归钓西山鳞。鲈鱼正肥莼菜熟，痛饮三日梨花春。

狂来忽走诸山上，海水一杯莽相向。观潮起色仆未能，文园卧病人亡恙。

世上文章那足论，穷途意气轻相让。丈夫落落非失意，乾坤尚有容汝地。

或可披裘大泽中，不然去采湘江芰。龌龊毋为妻子羞，清狂不畏时人忌。

长安第宅高比天，须臾乌雀罗秋烟。黄金横印何赫奕，指顾牛羊上墓田。

以兹感慨更投笔，曳杖归山抱犊眠。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。